Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1992. évi XXIII. törvény 71. §-a (2) bekezdésének a) pontja,
Paragraph Index: 671

3. Szakértői megbízásokkal kapcsolatos szabályok 3.1. Szakértői megbízással kapcsolatos jogviszony (szakértővel vagy szakértői szervezettel) létesítését megfelelő indoklással bármely FB tag javasolhat. 3.2. Szakértői megbízással kapcsolatos jogviszony kizárólagosan írásos szerződés és FB határozat alapján létesíthető. 3.3. Az FB minden egyes szakértői megbízással kapcsolatos döntésénél köteles meggyőződni arról, hogy elegendő fedezet áll-e rendelkezésre a költségvetési előirányzatokból a kötelezettségvállalás teljesítésére. 3.4. Szakértői megbízással kapcsolatos szerződéseket az FB képviseletében az FB elnöke írja alá az FB határozatban kijelölt tagjának ellenjegyzése mellett. 3.5. Az FB elnöke a szakértői megbízással kapcsolatos szerződésben a szakértői munka irányítására és a teljesítés igazolására FB tagot (mint a témavezetőt) jelöl ki. 3.6. A szakértői megbízással kapcsolatos szerződésekhez jogi ellenjegyzés szükséges. 3.7. A témavezető FB tag kötelessége és joga a szakértő által végzett munkát mennyiségi és minőségi szempontból ellenőrizni, és megfelelő teljesítés esetén a szerződő fél részéről benyújtott teljesítés igazolást aláírni. 3.8. Szakértői megbízással kapcsolatos szerződések és bizonylatok nyilvántartása az FBT feladata. 3.9. A szakértői szerződésekkel kapcsolatos kifizetések teljesítéséről az FBT gondoskodik a 2. pontban említett megállapodás eljárási szabályai alapján.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes